ZAPISNIK SA SJEDNICE

ŠKOLSKOG ODBORA

održane 27. veljače 2018. godine u 12,30 sati

Prisutni su: Božena Ursa Starc, Goran Sauka, Dino Kalinić i Kristina Vitek.

Sjednici školskog odbora prisustvuje ravnateljica škole, Dubravka Lemac i računovotkinja Nevenka Đumić.

Zapisničar: Jadranka Čer

Predsjednica Školskog odbora, Božena Ursa Starc, pozdravlja prisutne, te za današnju sjednicu predlaže sljedeći:

DNEVNI RED:

1.Verifikacija zapisnika sa sjednice školskog odbora od 23.- studenog

2017.g.

2. Izvještaj o obavljenoj godišnjoj inventuri za 2017.g.

3. Godišnje izvješće o prihodima i rashodima za 2017.g.

4. Višak prihoda

5. Eksperimentalni program „Škola za život“

6. Prijedlog Vijeća učenika – ormari za učenike

7. Razno

Predloženi dnevni red jednoglasno je usvojen, bez nadopuna.

Ad/1.

Zapisnik sa sjednice Školskog odbora od 23. studenog 2017.g. jednoglasno je usvojen bez primjedbi i nadopuna.

Ad/2.

Članovi Školskog odbora u materijalima za sjednicu dobili su Inventurne liste osnovnih sredstava i sitnog inventara.

U prošloj godini imali smo donaciju kompjutera /prilog zapisniku/.

Za otpis u 2017. godini imamo stvari u vrijednost xxxxxxxx. Nešto televizora i DVD-a ponudit ćemo za prodaju.

Ravnateljica predlaže da elektroničku opremu doniramo Veslačkom klubu.

Prijedlog ravnateljice i inventuru za 2017.g., Školski odbor jednoglasno prihvaća.

Ad/3. i 4.

U prošloj godini Škola je ostvarila prihod od XXXXXXXXXX kn, preneseni prihodi iz 2016.g. su XXXXXXXX kn.

Rashodi u 2017.g. su XXXXXXXX kn. Prema ovim pokazateljima u 2017.g. imali smo manjak od XXXXXXX kn.

Sa prenesenim prihodima iz 2016.g., na kraju 2017.g. ostvarili smo višak prihoda od XXXXXX kn.

Na prijedlog ravnateljice, Školski odbor donosi odluku da se višak prihoda iz 29017.g. od XXXXXXX kn troši za tekuće (i nepredviđene) troškove.

Ad/5

Sredinom veljače primili smo od Ministarstva obavijest o Javnom pozivu za podnošenje zahtjeva za izvođenje eksperimentalnoga programa „Škola za život“.

U eksperimentalni program biti će uključeno najviše 50 osnovnih i najviše 30 srednjih škola.

Eksperimentalni program provodit će se u 1. i 5. razredu osnovne škole u svim nastavnim predmetima, a u 7. razredu biti će uključeni programi iz biologije, kemije i fizike.

Za prijavu na taj program potrebna nam je:

Suglasnost Školskog odbora

Suglasnost osnivača škole

Suglasnost Učiteljskog vijeća

Suglasnost Vijeća roditelja

Imamo suglasnost Učiteljskog vijeća i Vijeća roditelja. Zatražili smo suglasnost Osnivača – čekamo odgovor.

Školski odbor daje suglasnost da se Osnovna škola Mitnica, Vukovar prijavi na projekt „Škola za život“

Ad/6.

Vijeće učenika ima prijedlog da se od novca za stari papir kupe ormarići za učenike.

Za sada, kupili bi za učenike 8. razreda. S vremenom bi kupili za sve učenike.

Školski odbor podržava prijedlog ravnateljice i Vijeća učenika.

Ad/7.

Ravnateljica škole obavještava Školski odbor da provodimo akcije skupljanja starog papira, plastičnih čepova, baterija, a sve da bi pomogli bolesnoj djeci.

Od novca za prikupljeni stari papir prijedlog je da se sufinancira izlet djeci čiji roditelji ne mogu platiti.

Kako je dnevni red je iscrpljen i nema više pitanja, sjednica Školskog odbora završava sa radom u 13,05 sati.

Zapisničar:	Predsjednica školskog odbora:

Jadranka Čer	Božena Ursa Starc

KLASA: 003-06/18-01/01

URBROJ: 2188-106-08-18-01

U Vukovaru, 27.02.2018.